|  |  |
| --- | --- |
| Prvi.jpg | [23. januar 2012.] **1/12** |
|  |  |

|  |
| --- |
| **januar 2012. godine** |
| SAOPŠTENJE ZA MEDIJE |

**Prosječna neto plata u decembru 815 KM**

Najviša prosječna neto plata u području *Finansijsko posredovanje* 1 234 KM, najniža u području *Ugostiteljstvo* 568 KM

Prosječna mjesečna neto plata zaposlenih u Republici Srpskoj, isplaćena u decembru 2011. godine iznosi 815 KM, a prosječna mjesečna bruto plata 1 343 KM.

U 2011. godini prosječna neto plata iznosila je 809 KM, a prosječna bruto plata 1 326 KM. U odnosu 2010. godinu, prosječna neto plata porasla je nominalno za 3,2%, ali je realno zabilježen pad za 0,7%.

Prosječna neto plata isplaćena u decembru 2011. godine u odnosu na novembar iste godine veća je i nominalno i realno za 0,3%. U odnosu na prosječnu neto platu u 2010. godini, prosječna neto plata u decembru 2011. godine veća je nominalno za 4,0%, a realno manja za 0,7%. U decembru 2011. godine u odnosu na isti mjesec 2010. godine prosječna neto plata nominalno veća je za 2,0%, a realno manja za 1,1%.

Najviša prosječna neto plata u decembru 2011. godine, posmatrano po područjima djelatnosti, isplaćena je u području *Finansijsko posredovanje* i iznosi 1 234 KM, a najniža u području *Ugostiteljstvo* 568 KM.

U decembru 2011. godine, u odnosu na novembar 2011. godine, najveći nominalni rast neto plate zabilježen je u područjima *Ribarstvo* za 3,2%, *Ugostiteljstvo* za 2,8%i *Obrazovanje* za 2,8%,dok je nominalno niža plata u područjima *Poslovanje nekretninama, iznajmljivanje i poslovne djelatnosti* za 3,2%, *Saobraćaj, skladištenje i komunikacije* za 1,4% *i Trgovina na veliko i trgovina na malo, opravka motornih vozila, motocikala i predmeta za ličnu upotrebu i domaćinstvo* za 0,8%.

 KM

2011.

2010.

 Grafikon 1. Prosječne neto plate zaposlenih po mjesecima

**Godišnja inflacija (decembar 2011/decembar 2010.) 3,2%**

Mjesečna inflacija u decembru 2011. godine 0,0%

Prosječan godišnji rast (I-XII 2011/I-XII 2010.) 3,9%

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u decembru 2011. godine u odnosu na novembar 2011. godine, u prosjeku su ostale nepromijenjene.

Rast je zabilježen jedino u odjeljku *Hrana i bezalkoholna pića za* 0,2%, a pad cijena u decembru zabilježen je u odjeljcima *Prevoz* za 0,5%, *Odjeća i obuća* za 0,1% *i Stanovanje za* 0,1%.

Grupa *Hrana* u okviru odjeljka *Hrana i bezalkoholna pića*  u novembru je zabilježila rast od 0,3%. Iako je većina podgrupa zabilježila pad cijena to nije dovelo do smanjenja grupe na ukupnom nivou. Tako podgrupa *Šećer, džem, med, čokolada* bilježi pad 1,5% zbog smanjenja cijene šećera za 4,2%, podgrupe *Hljeb i žitarice* i *Ulja i masnoće* bilježe pad 0,9% zbog smanjenja cijena hljeba za 1,9%, riže za 0,6% i bijelog brašna za 0,5%, odnosno zbog smanjenja cijene jestivog ulja za 1,3% i maslaca za 1,1%. Zatim i podgrupa Voće bilježi pad od 0,6% zbog pojeftinjenja sezonskog (citrusnog) voća, kaoi podgrupa *Mlijeko sir i jaja* 0,2% usljed smanjenja cijene svježeg mlijeka za 0,1% i jogurta i kiselog mlijeka za 0,2%. Najveći uticaj na rast cijena u grupi *Hrana* imalo je povećanje cijena u podgrupi *Povrće* 9,0%, usljed sezonskog povećanja cijena povrća, zatim povećanje cijena u podgrupi *Ostali prehrambeni proizvodi* za 0,6% zbog više cijene začina za 2,3%, kao i povećanje cijena u podgrupi *Riba* za 0,3 usljed povećanja cijene konzervisane i prerađene ribe za 1,4%. U grupi *Bezalkoholnih pića* cijene su u prosjeku niže za 0,8% zbog niže cijene kafe za 1,6% i čaja za 0,9%.

U odjeljcima *Alkoholna pića i diuvan*, *Namještaj i pokućstvo*, *Zdravstvo*, *Komunikacije*, *Rekreacija i kultura*, *Obrazovanje*, *Restorani i hoteli i Ostala dobra i usluge* cijene su u prosijeku ostale iste.

Smanjenje cijena u odjeljku *Prevoz* za 0,5% prouzrokovano je novogodišnjim sniženjima novih automobila, kao i nižom cijenom bezolovnog goriva.

Smanjenje cijena u odjeljku *Odjeća i obuća* 0,1% prouzrokovano je sezonskim sniženjima odjeće i obuće, dok je sniženje cijena u odjeljku *Stanovanje* 0,1% prouzrokovano smanjenjem cijene ogrjevnog drveta*.*

Cijene proizvoda i usluga, koji se koriste za ličnu potrošnju u Republici Srpskoj, u decembru 2011. godine u odnosu na isti mjesec 2010. godine, više su u prosjeku za 3,2%.

Posmatrano po odjeljcima namjene potrošnje, u decembru 2011. godine u odnosu na decembar 2010. godine, najviši rast zabilježen je kod odjeljka *Komunikacije* za 10,1%, zatim slijede indeksi odjeljaka: *Alkoholna pića i duvan* za 8,4%, *Prevoz* za 7,4%, *Hrana i bezalkoholna pića* za 3,6%, *Stanovanje* za 2,7%, *Namještaj i pokućstvo za 1,7%*, *Restorani i hoteli* za 0,6%, *Rekracija i kultura* 0,2%, *Obrazovanje* 0,1%.Indeks odjeljka *Ostala dobra* i *usluge* niži je za 0,1%, indeks odjeljka *Zdravstvo* niži je za 1,6%,dok je indeks odjeljka *Odjeća i obuća* niži za 4,1%.

**Cijene proizvođača industrijskih proizvoda (XII 2011/XI 2011.) u prosjeku niže 0,3%**

Cijene proizvođača industrijskih proizvoda u decembru 2011. godine u odnosu na novembar 2011. godine u prosjeku su niže za 0,3%, a u odnosu na decembar 2010. godine više su za 3,3%.

Posmatrano po namjeni potrošnje, u decembru 2011. godine u odnosu na novembar 2011. godine cijene energije u prosjeku su niže za 0,8%, cijene netrajnih proizvoda za široku potrošnju za 0,4%, dok su cijene intermedijarnih proizvoda, kapitalnih prozvoda kao i cijene trajnih proizvoda za široku potrošnju u prosjeku ostale na istom nivou.

Cijene kapitalnih prozvoda, posmatrano po namjeni potrošnje, u decembru 2011. godine u odnosu na decembar 2010. godine, u prosjeku su više za 11,1%, cijene energije za 4,5%, cijene netrajnih proizvoda za široku potrošnju za 3,5%, cijene intermedijarnih proizvoda za 0,9%, dok su cijene trajnih proizvoda za široku potrošnju u prosjeku niže za 0,6%.

Posmatrano po područjima industrijske proizvodnje (PRODCOM), cijene područja (C) vađenje ruda i kamena, u decembru 2011. godine u odnosu na novembar 2011. godine u prosjeku su niže za 2,6%, cijene područja (D) prerađivačka industrija za 0,1%, dok su cijene područja (E) proizvodnja i snabdijevanje električnom energijom, gasom i vodom u prosjeku ostale na istom nivou.

U decembru 2011. godine, u odnosu na decembar 2010. godine, cijene područja *Vađenje ruda i kamena* u prosjeku su više za 13,1%, cijene područja *Prerađivačka industrija* za 2,7% i cijene područja *Proizvodnja i snabdijevanje električnom energijom*, *gasom i vodom* za 1,2%.

**Pokrivenost uvoza izvozom (I – XII 2011.) 55,9%**

Izvoz (I-XII 2011/I-XII 2010.) povećan 17,6%

U okviru ukupno ostvarene robne razmjene Republike Srpske sa inostranstvom u decembru ove godine, procenat pokrivenosti uvoza izvozom iznosio je 44,6%. U decembru 2011. godine, ostvaren je izvoz u vrijednosti 204 miliona KM i uvoz u vrijednosti od 457 miliona KM.

U periodu januar – decembar 2011. godine ostvaren je izvoz u vrijednosti od 2 milijarde 562 miliona KM, što je za 17,6% više u odnosu na isti period prethodne godine. Uvoz je, u istom periodu, iznosio 4 milijarde 584 miliona KM, što je za 13,1% više u odnosu na isti period prethodne godine.

Procenat pokrivenosti uvoza izvozom za dvanaest mjeseci 2011. godine iznosio je 55,9%, dok je spoljnotrgovinski robni deficit iznosio 2 milijarde 22 miliona KM.

U pogledu geografske distribucije robne razmjene Republike Srpske sa inostranstvom, u periodu januar – decembar 2011. godine, najviše se izvozilo u Srbiju i to u vrijednosti od 477 miliona KM, odnosno 18,6%, te u Italiju, u vrijednosti od 373 miliona KM, odnosno 14,5% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od milijardu i 309 miliona KM, odnosno 28,6% i iz Srbije, u vrijednosti od 824 miliona KM, odnosno 18,0% od ukupno ostvarenog uvoza.

Posmatrano po grupama proizvoda, u periodu januar – decembar 2011. godine, najveće učešće u izvozu ostvaruju naftna ulja i ulja dobijena od bitumenoznih minerala (osim sirovih) sa ukupnom vrijednošću od 377 miliona KM, što iznosi 14,7% od ukupnog izvoza, dok najveće učešće u uvozu ostvaruje nafta i ulja dobijena od bitumenoznih minerala (sirova), sa ukupnom vrijednošću od milijadru i 287 miliona KM, što iznosi 28,1% od ukupnog uvoza.

hilj. КМ

2011

2010

Grafikon 2. Izvoz i uvoz po mjesecima u hiljadama KM

**Indeks industrijske proizvodnje (XII 2011/∅ 2010.) veći 8,2%**

Indeks zaposlenih u industriji (HII 2011/∅ 2010.) manji 4,1%

**Industrijska proizvodnja** ostvarena u decembru 2011. godine u odnosu na prosječnu mjesečnu proizvodnju iz 2010. godine veća je za 8,2%, dok je u odnosu na prethodni mjesec 2010. manja za 4,1% i u odnosu na isti mjesec prošle godine manja za 6,7%.

Industrijska proizvodnja ostvarena u periodu januar - decembar 2011. godine u odnosu na isti period prošle godine veća je za 4,7%. U istom periodu u području *Vađenje ruda i kamena* zabilježena je pozitivna stopa promjene od 18,2% i u području *Prerađivačka industrija* pozitivna stopa promjene od 3,9%, dok je u području *Proizvodnja i snabdijevanje električnom energijom* industrijska proizvodnja ostala na istom nivou.

Posmatrano po ekonomskoj namjeni industrijskih proizvoda u periodu januar - decembar 2011. godine u odnosu na isti period prošle godine zabilježena je pozitivna stopa promjene trajnih proizvoda od 26,6%, intermedijarnih proizvoda od 6,3%, energije od 4,8% i netrajnih proizvoda od 2,2%, dok je kod kapitalnih proizvoda zabilježena negativna stopa promjene od 5,3%.

**Broj zaposlenih u industriji** u decembru 2011. godine u odnosu na novembar 2011. godine manji je za 0,5%.

Ukupan broj zaposlenih u industriji u periodu januar - decembar 2011. godine u poređenju sa istim periodom prošle godine manji je za 2,5%, pri čemu je u području *Vađenje ruda i kamena* ostvaren rast od 3,1% i u području - *Proizvodnja i snabdijevanje električnom energijom* rast od 0,1%, dok je u području *Prerađivačka industrija* zabilježen pad broja zaposlenih od 3,6%.

|  |
| --- |
| **MATERIJAL PRIPREMILI:**  |
| **Statistika rada** Biljana Glušacbiljana.glisic@rzs.rs.ba  |
| **Statistika cijena** Biljana Tešićbiljana.tesic@rzs.rs.ba Jasminka Milićjasminka.milic@rzs.rs.ba |
| **Statistika industrije i rudarstva** Mirjana Bandurmirjana.bandur@rzs.rs.ba |
| **Statistika spoljne trgovine** Sanja Stojčević[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **OBJAŠNJENJA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija  |
| Vladan Sibinović, načelnik odjeljenja Izdaje Republički zavod za statistiku,Republika Srpska, Banja Luka, Veljka Mlađenovića 12dDr Radmila Čičković, direktor ZavodaSaopštenje je objavljeno na Internetu, na adresi: www.rzs.rs.batel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Prilikom korišćenja podataka obavezno navesti izvor** |